بھارتی ریاست آندھرا پردیش میں مسلمان کانسٹیبل انسانیت کی مثال قائم کردی

بھارتی ریاست آندھرا پردیش میں مسلمان کانسٹیبل شیخ ارشد نے 58 سالہ ہندو خاتون کو اپنی پیٹھ پر لاد کر دشوار گزار پہاڑی راستوں کو عبور کرتے ہوئے 6 کلومیٹر دور اسپتال منتقل کیا۔

خبر کا کوڈ: 4049

تاریخ: 27 December 2020 - 02:42

مقدس دفاع نیوز ایجنسی کی رپورٹ کے مطابق بھارتی ریاست آندھرا پردیش میں مسلمان کانسٹیبل شیخ ارشد نے 58 سالہ ہندو خاتون کو اپنی پیٹھ پر لاد کر دشوار گزار پہاڑی راستوں کو عبور کرتے ہوئے 6 کلومیٹر دور اسپتال منتقل کیا۔  اطلاعات  کے مطابق بھارتی ریاست آندھرا پردیش کی مشہور پہاڑی پر واقع ترمولا مندر میں ایک خاتون کی حالت بگڑ گئی اور خاتون کو اسپتال منتقل کرنے کے لیے کوئی ایمبولینس موجود نہیں تھی۔

اس موقع پر مسلم کانسٹیبل شیخ ارشد نے 52 سالہ خاتون کو پیٹھ پر لاد کر پہاڑی گھاٹیوں سے دشوار گزار راستوں کو عبور کیا اور 6 کلومیٹر دور اسپتال پہنچایا جہاں خاتون کو طبی امداد فراہم کی گئی۔

یہ پہلی مرتبہ نہیں جب مسلم کانسٹیبل شیخ رشید نے کسی ہندو خاتون کی مدد کی ہو، اس سے قبل بھی ایک خاتون پجاری کو میڈیکل ایمرجنسی پر ارشد شیخ ہی نے اپنے کندھے پر بٹھا کر گھاٹیوں کے دشوار گزار راستوں سے اسپتال پہنچایا تھا۔